Ilmārs Bricis

Ilmārs Bricis (sündinud 9. juulil 1970 Riias) on Läti laskesuusataja.

Bricis võitis maailmameistrivõistlustelt kaks pronksmedalit: 2001 20 km ja 2005 10 km distantsil. Ta on 5 MK-etapil esikolmikusse jõudnud, aga ühtki neist ta ei võitnud.

Ta osales kuutel taliolümpiamängudel. Sealt on tema parimateks jäänud 4. koht 2006 jälitussõidus, 5. koht 1998 20 km sõidus ja 6. koht 1998 teatesõidus.

1992. aasta taliolümpiamängudel Prantsusmaal Albertville'is saavutas Bricis 20 km sõidus 61. ja 10 km sõidus 39. koha.

1993. aasta MM-il Bulgaarias Borovetsis saavutas ta 10 km distantsil 79. koha.

1994. aasta taliolümpiamängudel Norras Lillehammeris saavutas ta 10 km distantsil 41. ja teatesõidus 16. koha (Eesti oli 13.).

1995. aasta MM-il Itaalias Anterselvas tuli ta 20 km distantsil 69., 10 km-s 35. ja teatesõidus 12. kohale.

1996. aasta MM-il Saksamaal Ruhpoldingis tuli ta 20 km distantsil 30., 10 km-s 13. ja teatesõidus 11. kohale. Sel aastal oli ta maailma karika arvestuses 55.

1997. aasta MM-il Slovakkias Breznos tuli ta 20 km distantsil 16., 10 km-s 23., jälitussõidus 18. ja teatesõidus 12. kohale (Eesti oli 9.).

1998. aasta taliolümpiamängudel Jaapanis Naganos tuli ta 20 km distantsil 5., 10 km-s 32. ja teatesõidus 6. kohale. Samal aastal peetud maailmameistrivõistlustel jälitussõidus Sloveenias Pokljukas oli ta 9. Maailma karika arvestuses oli ta 11. MK-etapil tuli ta kaks korda esikolmikusse: Hochfilzenis oli ta 10 km sprindis teine ja Pokljukas samuti 10 km-s kolmas.

1999. aasta MM-il Soomes Kontiolahtis ja Norras Oslos tuli ta 20 km distantsil 10., 10 km-s 12., jälitussõidus 6., ühisstardis 15. ja teatesõidus 5. kohale (Eesti oli 13.). Maailma karika arvestuses oli ta 23.

2000. aasta MM-il Oslos ja Lahtis ta katkestas 20 km distantsi ning tuli 20 km-s 30., jälitussõidus 31., ühisstardis 14. ja teatesõidus 6. kohale (Eesti oli 13.). Maailma karika arvestuses oli ta 20.

2001. aasta MM-il Pokljukas tuli ta 20 km distantsil pronksmedalile, 10 km-s 40., jälitussõidus 22., ühisstardis 8. ja teatesõidus 9. kohale (Eesti oli 16.). Maailma karika arvestuses oli ta 17.

2002. aasta taliolümpiamängudel USA-s Salt Lake Citys tuli ta 20 km distantsil 39., 10 km-s 40., jälitussõidus 51. ja teatesõidus 17. kohale (Eesti oli 11.). Samal aastal Norras Holmenkollenis toimunud MM-il tuli ta jälitussõidus 8. kohale. Maailma karika arvestuses oli ta 28. Pokljukas toimunud MK-etapil tuli ta teiseks.

2003. aasta MM-il Venemaal Hantõ-Mansiiskis tuli ta 20 km distantsil 18., 10 km-s 33., jälitussõidus 12., ühisstardis 4. ja teatesõidus 12. kohale (Eesti oli 9.). Maailma karika arvestuses oli ta 18.

2004. aasta MM-il Saksamaal Oberhofis tuli ta 20 km distantsil 30., 10 km-s 45., jälitussõidus 28. ja teatesõidus 13. kohale (Eesti oli 14.). Maailma karika arvestuses oli ta 62.

2005. aasta MM-il Austrias Hochfilzenis tuli ta 20 km distantsil 38. kohale, 10 km-s pronksmedalile, jälitussõidus 14., ühisstardis 13. ja teatesõidus 19. kohale (Eesti oli 16.). Maailma karika arvestuses oli ta 16.

2006. aasta taliolümpiamängudel Itaalias Torinos tuli ta 20 km distantsil 19., 10 km-s 13., jälitussõidus 4., ühisstardis 28. ja teatesõidus 16. kohale (Eesti oli 15.). Maailma karika arvestuses oli ta 17. Kahel MK-etapil jõudis ta esikolmikusse: Oslos oli ta 10 km sprindis teine ja Östersundis samuti 10 km-s kolmas.

2007. aasta MM-il Anterselvas tuli ta teatesõidus 12. kohale (Eesti oli 11.). Maailma karika arvestuses oli ta 39.

2008. aasta MM-il Rootsis Östersundis tuli ta 20 km distantsil 15., 10 km-s 18., jälitussõidus 13., ühisstardis 12. ja teatesõidus 13. kohale (Eesti oli 11.). Maailma karika arvestuses oli ta 40.

2009. aasta MM-il Lõuna-Koreas Pyeongchangis tuli ta 20 km distantsil 48., 10 km-s 25., jälitussõidus 38. ja teatesõidus 17. kohale (Eesti oli 14.). Maailma karika arvestuses oli ta 80.

2010. aasta taliolümpiamängudel Kanadas Vancouveris tuli ta 20 km distantsil 74., 10 km-s 14., jälitussõidus 32. ja teatesõidus 19. kohale (Eesti oli 14.).

Ilmārs Bricis ja kelgutaja Anna Orlova on osalenud kuutel taliolümpiamängudel, mis on Läti rekord, aga suveolümpiamängudel on laskja Afanassi Kuzmin osalenud 8 korda. Lisaks Bricisele on laskesuusatajatest kuuel olümpial osalenud veel Alfred Eder (Austria) ja Michael Dixon (Suurbritannia).

Perekond 

Bricis on abielus kolmekordse taliolümplase Anžela Bricega (1998 murdmaasuusatamine, 2002 ja 2006 laskesuusatamine). Neil on 1992 sündinud tütar Anete Brice, kes võistles murdmaasuusatamises 2010. aasta taliolümpiamängudel ja keda treenib Anžela. Ilmārs ja Anete on Läti ainsad isa ja tütre paar, kes on osalenud samadel olümpiamängudel.

Vaata ka 
Laskesuusatamine 1992. aasta taliolümpiamängudel
Laskesuusatamine 1994. aasta taliolümpiamängudel
Laskesuusatamine 1998. aasta taliolümpiamängudel
Laskesuusatamine 2002. aasta taliolümpiamängudel
Laskesuusatamine 2006. aasta taliolümpiamängudel
Laskesuusatamine 2010. aasta taliolümpiamängudel

Läti laskesuusatajad
Sündinud 1970